ما ظل واهس للنقاش و التعليق على هواية امور داشوفها بالفيسبوك ، اگلب بالفيس و اتفرج من الملل و اشوف اشياء هواية متعجبني و اجي اريد اعلق ، اكتب جريدة و بعدين امسحها و امشي ، لان بكل بساطة وصلت لقناعة انه ماكو فايدة ابد تحجي او متحجي !
.
على سبيل المثال هالصورة هاي اعتبروها ميصير تجسد المظاهرات و متكون المظاهرات تحت شعارها ، و هوة كاعد ديكفخ بيه التبريد لو عايش برة و كلشي متوفرلة ، و گاعد يتأمر على اللي تارك دراستة حتى يعيش اهلة لو الخريج اللي ذبحتة البطالة و دمرت مستقبلة و يگلة لتحط هالصورة ميصير !
.
عفت الفساد و القمع و القتل و اجيت تناقش الصورة ؟
زين و صور الشهداء اللي راحو ما هزت مشاعرك و مفكرت تدافع عن حقوقهم ؟
.
عيب الواحد يحجي على متظاهرين و شهداء راحت و يوصفهم بقطيع و ما الى ذلك علمود صورة و هوة ذرة بالوطنية ما عندة و ارخص شي عندة العراق 🇮🇶 ! ولله عيب .
.